"Kabinete e amogela go thapiwa ke Moporesitente Zuma ga Moatlhodi Mandisa Muriel Maya jaaka Motlatsamoporesitente wa Kgotlatshekelokgolo ya Boikuelo go ya ka karolo ya 174(4) ya Molaotheo wa Rephaboliki ya Aforika Borwa wa 1996 le Mosiamisi Nonkosi Zoliswa Mhlantla jaaka moatlhodi wa Kgotlatshekelo ya Molaotheo go ya ka Karolo ya 174(3) ya Molaotheo wa Rephaboliki ya Aforika Borwa wa 1996.Go thapiwa gono go maatlafatsa maitlamo a Aforika Borwa a tekatekano ya bong kwa magatong a a kwa godimodimo mme go tsweletsa go fetolwa ga boatlhodi."